ସରକାରୀ ହସ୍ପିଟାଲର ଏ କି ବ୍ୟବସ୍ଥା ? ଜାତୀୟ ପତାକାକୁ ଅସମ୍ମାନ, ଭିଡିଓ ଭାଇରାଲ - Prameya News7\nସରକାରୀ ହସ୍ପିଟାଲର ଏ କି ବ୍ୟବସ୍ଥା ? ଜାତୀୟ ପତାକାକୁ ଅସମ୍ମାନ, ଭିଡିଓ ଭାଇରାଲ\nବ୍ରହ୍ମପୁର ୧୯/୦୯ଃ ବ୍ରହ୍ମପୁର ପାତ୍ରପୁର ମେଡିକାଲରେ ଜାତୀୟ ପତାକାକୁ ଅସମ୍ମାନ ଅଭିଯୋଗ । ଜାତୀୟ ପତାକାକୁ ସମ୍ମାନ ଦିଆଯାଉନଥିବା ଭିଡିଓ ଭାଇରାଲ ହୋଇଛି । ଭିଡିଓଟି ପାତ୍ରପୁର ଗୋଷ୍ଠୀ ସ୍ୱାସ୍ଥ୍ୟକେନ୍ଦ୍ରର ହୋଇଥିବା ବେଳେ, ଆବର୍ଜନା ଭର୍ତ୍ତି ଷ୍ଟୋରରୁମରେ ପତାକାଟିକୁ ଫୋଫାଡ଼ି ଦିଆଯାଇଥିବା ଦେଖାଯାଉଛି । ସ୍ୱାଧୀନତା ଅବା ସାଧାରଣତନ୍ତ୍ର ଦିବସରେ ପତାଙ୍କ ଉତ୍ତୋଳନ ପରେ ଏହାକୁ ସମ୍ମାନର ସହ ସାଇତି କରି ରଖାଯିବା କଥା ।\nକିନ୍ତୁ ଷ୍ଟୋରରୁମରେ ଫୋପାଡ଼ି ଦିଆଯିବା ଦ୍ୱାରା ମଇଳା ଓ ଧୂଳି ଧୁସର ହୋଇଥିବା ଅଭିଯୋଗ ହୋଇଛି । ଏଥିସହ ଆବର୍ଜନା ଭର୍ତ୍ତି ରୁମରେ ଏକ୍ସପାଇରୀ ନ ହୋଇଥିବା ମେଡ଼ିସିନ ମଧ୍ୟ ନଷ୍ଟ କରି ପକାଇ ଦିଆଯାଇଥିବା ଦେଖାଯାଉଛି । ଏହାକୁ ନେଇ ସ୍ଥାନୀୟ କର୍ତ୍ତୃପକ୍ଷଙ୍କୁ ପଚାରିବା ବେଳେ ଜଣେ ମେଡିକାଲ କର୍ମଚାରୀ ବିନା ମାସ୍କରେ ରହିଥିବା ଦେଖାଯାଉଛି ।\nକରୋନା ପରଠାରୁ ମେଡିକାଲ ପରିସରରେ ମାସ୍କ ବାଧ୍ୟତାମୂଳକ ଥିବା ବେଳେ ମାସ୍କ ପିନ୍ଧି ନଥିବାକୁ ନେଇ ଭିଡିଓ କରୁଥିବା ବ୍ୟକ୍ତିଙ୍କ ସହ ଯୁକ୍ତିତର୍କ ବି ହୋଇଛି । ତେବେ ଜାତୀୟ ପତାକାକୁ ଅସମ୍ମାନ ସହ ଏଭଳି ଅନିୟମିତତା ହେଉଥିବା ଗୋଷ୍ଠୀ ସ୍ୱାସ୍ଥ୍ୟ କେନ୍ଦ୍ର ମୁଖ୍ୟଙ୍କ ବିରୋଧରେ କେବେ କାର୍ଯ୍ୟାନୁଷ୍ଠାନ ନିଆଯିବ ତାକୁ ହିଁ ଅପେକ୍ଷା ।\nଦେଶ- ବିଦେଶ (33,004)
